CELEX: 62020TN0655
Language: fi
Date: 2020-10-27 00:00:00
Title: Asia T-655/20: Kanne 27.10.2020 – Symrise v. ECHA

15.2.2021   
            
            
               FI
            
            
               Euroopan unionin virallinen lehti
            
            
               C 53/44
            
         
      Kanne 27.10.2020 – Symrise v. ECHA
      (Asia T-655/20)
      (2021/C 53/59)
      Oikeudenkäyntikieli: englanti
      
         Asianosaiset
      
      
         Kantaja: Symrise AG (Holzminden, Saksa) (edustajat: asianajajat A, B ja C)
      
         Vastaaja: Euroopan kemikaalivirasto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 18.8.2020 annetun Euroopan kemikaaliviraston valituslautakunnan päätöksen asiassa A-010-2018 kokonaisuudessaan ja
               
            
                  —
               
               
                  velvoittamaan viraston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että virasto teki ilmeisen arviointivirheen ja tulkitsi REACH-asetusta virheellisesti edellyttäessään aineesta selkärankaisilla tehtäviä testejä, perustellessaan testien tarvetta viittaamalla työntekijöiden altistumiseen ja jättäessään ottamatta huomioon aineen turvallisuuden sellaisena kuin sitä on arvioitu kosmetiikka-asetuksen nojalla.
               
            
                  2)
               
               
                  Toinen kanneperuste, joka perustuu siihen, että virasto teki ilmeisen arviointivirheen eikä noudattanut perusteluvelvollisuuttaan edellyttäessään laajennettua yhden sukupolven lisääntymismyrkyllisyystutkimusta useine laajennuksineen (EOGRTS).
               
            
                  3)
               
               
                  Kolmas kanneperuste, joka perustuu siihen, että virasto teki ilmeisen virheen arvioidessaan sen käytössä olevia tietoja eikä noudattanut perusteluvelvollisuuttaan päättäessään, että EOGRTS olisi toteutettava suun kautta.
               
            
                  4)
               
               
                  Neljäs kanneperuste, joka perustuu siihen, että virasto teki ilmeisen arviointivirheen ja tulkitsi virheellisesti REACH-asetuksen liitteessä IX olevan 9.1 kohdan saraketta 2 edellyttäessään kaloilla tehtävää pitkäaikaista myrkyllisyystestausta (OECD TG 234) REACH-asetuksen liitteessä IX olevan 9.1.6.1 kohdan nojalla, loukkasi kantajan oikeutta tulla kuulluksi ja rikkoi REACH-asetuksen 25 artiklaa.
               
            
                  5)
               
               
                  Viides kanneperuste, joka perustuu siihen, että virasto teki ilmeisen arviointivirheen jättäessään ottamatta huomioon kaikki merkitykselliset tiedot, rikkoi REACH-asetuksen 25 artiklaa ja teki ilmeisen arviointivirheen asettamalla riidanalaista päätöstä koskevat määräajat.